Hoekom is Dawid oorgeslaan? - www.bybelkennis.co.za
Hoekom is Dawid oorgeslaan? – Marius Nel
Ek het verskillende opinies ontvang, en sal graag julle opinie ook wil hoor – hoekom het Dawid se pa hom nie saam met sy broers voor Samuel laat verskyn nie – toe hy gekom het om hulle te salf. Ja hy was die jongste en moes skape oppas, maar dit klink amper of sy pa van hom vergeet het. Is dit moontlik, het sy pa van hom vergeet(nie eintlik aan hom gedink)of was hy te jonk om aan te dink?
Die antwoord wat gewoonlik op jou vraag gegee word, is dat Dawid nog klein was, heelwat te klein om in aanmerking te kom vir oorweging wanneer die profeet na die seuns kyk. Kyk na Psalm 78:70-71.
Dawid was waarskynlik ‘n laatlammetjie. ‘n Mens sien dit in die wyse waarop sy broers hom behandel wanneer sy pa hom stuur om vir hulle kos te neem terwyl hulle teen die Filistyne veg. Hy is die kleinboetie wat lastig is en in hulle pad beland, is die indruk wat ‘n mens kry. Lees gerus 1 Samuel 17.
Let op vv. 38-39. Dawid is klein en onbekwaam. Hy het geen ervaring van oorlog nie omdat hy nog ‘n kind was. Jongmense so oud as 15 moes aanmeld vir oorlog.
by Mitch Kalp · Published 23/04/2009 · Last modified 28/09/2014